CELEX: 32020D1113
Language: da
Date: 2020-07-20 00:00:00
Title: Rådets afgørelse (EU) 2020/1113 af 20. juli 2020 om fastlæggelse af den holdning, der skal indtages på Den Europæiske Unions vegne i ØPA-Udvalget, som er nedsat ved den foreløbige økonomiske partnerskabsaftale mellem Ghana på den ene side og Det Europæiske Fællesskab og dets medlemsstater på den anden side, vedrørende vedtagelsen af ØPA-udvalgets forretningsorden

29.7.2020   
               
               
                  DA
               
               
                  Den Europæiske Unions Tidende
               
               
                  L 244/11
               
            
         RÅDETS AFGØRELSE (EU) 2020/1113
         af 20. juli 2020
         om fastlæggelse af den holdning, der skal indtages på Den Europæiske Unions vegne i ØPA-Udvalget, som er nedsat ved den foreløbige økonomiske partnerskabsaftale mellem Ghana på den ene side og Det Europæiske Fællesskab og dets medlemsstater på den anden side, vedrørende vedtagelsen af ØPA-udvalgets forretningsorden
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, og artikel 209, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den foreløbige økonomiske partnerskabsaftale mellem Ghana på den ene side og Det Europæiske Fællesskab og dets medlemsstater på den anden side (1) (»aftalen«) blev undertegnet af Unionen og dens medlemsstater den 28. juli 2016. Den har fundet midlertidig anvendelse mellem Unionen på den ene side og Ghana på den anden side siden den 15. december 2016 (2).
                  
               
                     (2)
                  
                  
                     I henhold til aftalens artikel 73, stk. 3, er ØPA-Udvalget ansvarligt for forvaltningen af alle de områder, der er omfattet af aftalen, og for udførelsen af alle de i aftalen nævnte opgaver. I henhold til artikel 73, stk. 2, fastlægger ØPA-Udvalget de regler, hvorefter det skal organiseres og fungere.
                  
               
                     (3)
                  
                  
                     ØPA-Udvalget skal vedtage en afgørelse om sin forretningsorden i 2020.
                  
               
                     (4)
                  
                  
                     Det er hensigtsmæssigt at fastlægge den holdning, der skal indtages på Unionens vegne i ØPA-Udvalget, da den påtænkte afgørelse fra ØPA-Udvalget vil fastlægge retligt bindende regler for ØPA-Udvalgets arbejde.
                  
               
                     (5)
                  
                  
                     ØPA'er indgår i de overordnede forbindelser mellem Unionen og dens medlemsstater på den ene side og AVS-staterne på den anden side som fastsat i partnerskabsaftalen mellem på den ene side medlemmerne af Gruppen af Stater i Afrika, Vestindien og Stillehavet og på den anden side Det Europæiske Fællesskab og dets medlemsstater (3), som senest ændret, (»Cotonouaftalen«) og, når den træder i kraft, den efterfølgende aftale. I medfør af Cotonouaftalens artikel 34, stk. 1, sigter det økonomiske og handelsmæssige samarbejde mod at befordre en gnidningsløs og gradvis integration af AVS-staterne i verdensøkonomien under behørig hensyntagen til deres politiske valg og udviklingsprioriteter for derved at fremme en bæredygtig udvikling og bidrage til udryddelse af fattigdom i AVS-staterne. I den forbindelse kan ØPA'er betragtes som udviklingsinstrumenter, jf. Cotonouaftalens artikel 36, stk. 2. Aftalen tager derfor hensyn til parternes forskellige udviklingsniveau samt til Ghanas særlige økonomiske og sociale begrænsninger og dets evne til at tilpasse sig og justere sin økonomi i takt med liberaliseringsprocessen. Desuden var afgørelse (EU) 2016/1850 om undertegnelse og midlertidig anvendelse af aftalen, som er en blandet aftale og indeholder et afsnit om partnerskab for udvikling, baseret på både retsgrundlaget for handel og retsgrundlaget for udviklingssamarbejde. Dette bør også afspejles i nærværende afgørelse —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne, baseres på udkastet til ØPA-Udvalgets afgørelse vedrørende fastlæggelse af ØPA-Udvalgets forretningsorden (4).
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 20. juli 2020.
            
               
                  På Rådets vegne
               
               J. KLOECKNER
               
                  Formand
               
            
         
         
            (1)  Foreløbig økonomisk partnerskabsaftale mellem Ghana på den ene side og Det Europæiske Fællesskab og dets medlemsstater på den anden side (EUT L 287 af 21.10.2016, s. 3).
         
            (2)  Rådets afgørelse (EU) 2016/1850 af 21. november 2008 om undertegnelse og midlertidig anvendelse af den foreløbige økonomiske partnerskabsaftale mellem Ghana på den ene side og Det Europæiske Fællesskab og dets medlemsstater på den anden side (EUT L 287 af 21.10.2016, s. 1).
         
            (3)  EFT L 317 af 15.12.2000, s. 3.
         
            (4)  Jf. dokument ST 9240/20 på http://register.consilium.europa.eu.